
Comisia pentru Buget,

Finanţe şi Bănci
Bucureşti, 18.03.2015
Nr. 4c-2/147/25.02.2015
Plx. 77/2015
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea şi completarea OUG nr.75/1999 privind activitatea de audit financiar, trimisă spre dezbatere în fond, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.
                                                    PREŞEDINTE

Viorel ȘTEFAN
Parlamentul  României

Bucureşti, 18.03.2015 

Nr. 4c-2/147/25.02.2015
Plx.77/2015
Comisia pentru Buget,

Finanţe şi Bănci
RAPORT 
asupra propunerii legislative pentru modificarea şi completarea
 OUG nr.75/1999 privind activitatea de audit financiar
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu   propunerea legislativă pentru modificarea şi completarea OUG nr.75/1999 privind activitatea de audit financiar.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 18 februarie 2015.
 La dezbaterea propunerii legislative s-au avut în vedere avizele favorabile ale Consiliului Legislativ, Comisiei juridice de disciplină și imunități  și punctul de vedere negativ al Guvernului.
Propunerea legislativă supusă dezbaterii are ca obiect de reglementare modificarea şi completarea Ordonanţei de urgenţă a Guvernului nr. 75/1999 privind activitatea de audit financiar, republicată, cu modificările şi completările ulterioare, în scopul îmbunătățirii cadrului legislativ existent.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă  menţionată mai sus, în şedinţa din data 17 martie 2015.
La lucrările Comisiei și-au înregistrat prezența un număr de 30         deputați, din totalul de 35 de membri .
La dezbaterea acestei propuneri legislative, au participat, în calitate de invitați, reprezentanți ai Ministerului Finanțelor Publice.
În urma examinării propunerii legislative şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor respingerea propunerii legislative, deoarece atât Ordonanța de urgență a Guvernului nr.90/2008 privind auditul statutar al situaţiilor financiare anuale şi al situaţiilor financiare anuale consolidate, cât și Ordonanța de de urgență a Guvernului nr.75/1999 privind activitatea de audit financiar, vor face obiectul unui proces de revizuire, în scopul transpunerii Directivei 2014/56/UE.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                  SECRETAR                     

                     Viorel ȘTEFAN                           Mihai-Aurel DONŢU
Șef serviciu, Giorgiana Ene
Consilier parlamentar,
 Luminița Ana Ghiorghiu

